Halsten Knudsen kom til Hønefoss i 1835 og gikk i lære som hattemakersvenn hos hattemaker Lars Andersen, som var gift med Ellen Kirstine født Ridder (1803–1867). Knudsen var sønn av Knud Halstensen og Aase Maria Andersdatter og født i Drammen, men familien skal egentlig ha vært fra Valdres. Da Lars Andersen plutselig døde giftet Knudsen seg med enka den 23. juli 1836, og ble således svigersønn av sagfogd Ole Hansen Ridder (1758–?) og kona Lucie Marie Jørgensdatter født Stabel (1771–?). Ole Ridder var en yngre bror (eller halvbror) av Lars Ridder (1738–1794), som i 1775 kjøpte Stein gård i Hole for riksdaler.